Hermann Dietrich

Hermann Dietrich (født 14. desember 1879 i Oberprechtal ved Emmendingen i daværende Storhertugdømmet Baden, død 6. mars 1954 i Stuttgart) var en tysk jurist og politiker. Han hadde flere ministerposter under Weimarrepublikken (1918–1933).

Liv og virke

Bakgrunn 
Dietrich studerte jus i Straßburg, Basel, Göttingen og Heidelberg. Han var medlem av Badische Ständeversammlung fra 1911 og fra 1919 Badens nasjonalforsamling.

Politisk karrière 
Ved utbruddet av revolusjonen i 1918 ble Dietrich justis- og utenriksminister i Republikken Baden og hadde vervet til dette ble opphevet i 1920.

Hermann Dietrich var i 1919 en av grunnleggerne av det liberale Det tyske demokratiske parti og ble dette året valgt inn i den tyske, grunnlovsstiftende nasjonalforsamlingen i Weimar. Han var medlem av Riksdagen helt til alle ikke-nazistiske partier ble oppløst i 1933.

Høydepunktet i hans politiske karrière kom da han i 1928 ble minister i den siste storkoalisjon i mellomkrigstiden. Han gikk av ved regjeringen Brünings fall i 1932. Dietrich var Tysklands visekansler fra 1930 til 1932.

I den nasjonalsosialistiske perioden var Dietrich ikke politiske aktiv, men bodde på sin bondegård i Schwarzwald og drev praksis som advokat. 

I 1945 ble Dietrich en av grunnleggerne av det liberale tyske partiet FDP.

Referanser 

Tyske visekanslere
Tyske finansministre
Tyske næringsministre
Tyske landbruksministre
Tyske borgermestere
Personer fra Landkreis Emmendingen